**รายงานการประชุม**

**คณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.)**

**ครั้งที่ 4/2562**

**วันศุกร์ที่ 12 กรกฎาคม 2562 เวลา 13.30 น.**

**ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง**

------------------------------

**ผู้มาประชุม**

1. นายเรวัต ประสงค์ ผู้ว่าราชการจังหวัดอ่างทอง

2. นายประมวล มุ่งมาตร รองผู้ว่าราชการจังหวัดอ่างทอง

3. นายรัฐฐะ สิริธรังศรี รองผู้ว่าราชการจังหวัดอ่างทอง

4. นายสมยศ พุ่มน้อย ปลัดจังหวัดอ่างทอง

5. นางสาววีรวรรณ จันทนเสวี หัวหน้าสำนักงานจังหวัดอ่างทอง

6. พันเอกณัฐพงศ์ วานิกร ผอ.รมน.จว.อท. (ฝ่ายทหาร)

7. นายสุกรี เกษอมรวัฒนา อัยการจังหวัดอ่างทอง

8. พ.ต.ท.ภิมล มากกุญชร แทน ผู้บังคับการตำรวจภูธรจังหวัดอ่างทอง

9. นางพงศ์พร ครองญาติ แทน นายแพทย์สาธารณสุขจังหวัดอ่างทอง

10. นายอารักษ์ อินทร์พยุง แทน ศึกษาธิการจังหวัดอ่างทอง

11. นางสาวอรุณ สว่างสินอุดมชัย คลังจังหวัดอ่างทอง

12. นางสาวปทุม ช้างเนียม แทน ผู้อำนวยการสำนักงานทัพยากรธรรมชาติ

และสิ่งแวดล้อมจังหวัดอ่างทอง

13. นางสาวเสาวลักษณ์ ศัพทเสวี แทน อุตสาหกรรมจังหวัดอ่างทอง

14. นายวิวัตห์ชัย พันธุ์วา เกษตรและสหกรณ์จังหวัดอ่างทอง

15. นายพสิษฐ์ พรหมภักดี พาณิชย์จังหวัดอ่างทอง

16. นางสุกัญญา มีดีภาค แทน แรงงานจังหวัดอ่างทอง

17. นายกนก เนกขัมมะ แทน ผู้อำนวยการแขวงทางหลวงชนบทอ่างทอง

18. นายศักดิ์ชัย เสนาพรหม ท่องเที่ยวและกีฬาจังหวัดอ่างทอง

19. นางพัชรภร แก้วรัตน์ แทน นายกองค์การบริหารส่วนจังหวัดอ่างทอง

20. นายทนงศักดิ์ ศรีวิเชียร แทน นายกเทศมนตรีเมืองอ่างทอง

21. นายจิรทีปต์ ทวีสุข นายกองค์การบริหารส่วนตำบลราชสถิตย์

22. นายชาติชาย ดาราชาติ แทน ผู้จัดการการไฟฟ้าส่วนภูมิภาคจังหวัดอ่างทอง

23. นางสาวขนิษฐา สุขแสงจันทน์ แทน ประธานสภาอุตสาหกรรมจังหวัดอ่างทอง

24. นายปัญญา คำพรเหลือ ภาคประชาสังคม อำเภอเมืองอ่างทอง

25. นายสมพงษ์ คงแช่มดี ภาคประชาสังคม อำเภอวิเศษชัยชาญ

26. สิบเอกณรงค์ แจ่มจำรูญ ภาคประชาสังคม อำเภอโพธิ์ทอง

27. นายบุญเสริม หนูทอง ภาคประชาสังคม อำเภอไชโย

28. นายวินัย บุญศรี ภาคประชาสังคม อำเภอแสวงหา

29. นายจำเนียร ชวลิต ภาคประชาสังคม อำเภอสามโก้

30. นางสุธีรา พรภักดีเทวะนุกูล แทน ผู้อำนวยการกลุ่มงานยุทธศาสตร์ฯ สำนักงานจังหวัดอ่างทอง

-2-

**ผู้ไม่มาประชุม**

1. พัฒนาสังคมและความมั่นคงของมนุษย์จังหวัดอ่างทอง ติดราชการ

2. นายกเทศมนตรีตำบลแสวงหา ติดราชการ

3. ผู้จัดการการประปาส่วนภูมิภาค สาขาอ่างทอง ติดราชการ

4. ประธานหอการค้าจังหวัดอ่างทอง ติดราชการ

5. ภาคประชาสังคม อำเภอป่าโมก ติดราชการ

**ผู้เข้าร่วมประชุม**

1. นายครรชิต จันทนา แทน ขนส่งจังหวัดอ่างทอง

2. นายธเนศ วีระสัย แทน วัฒนธรรมจังหวัดอ่างทอง

3. นายจักรวุธ  ปุนวามระ  แทน ประชาสัมพันธ์จังหวัดอ่างทอง

4. พ.ท.ไกรฤกษ์  ธัญญะ  แทน สัสดีจังหวัดอ่างทอง

5. นายธนศักดิ์ นาเลิศ แทน พัฒนาการจังหวัดอ่างทอง

6. นายธีรศานต์ ชัยพฤกษ์ แทน พลังงานจังหวัดอ่างทอง

7. นางสาวพรรณพร จันทร์ดี  แทน สถิติจังหวัดอ่างทอง

8. นายอธราช กนกเวชยันต์ โยธาธิการและผังเมืองจังหวัดอ่างทอง

9. พ.จ.อ.บรรเจิด ขำวิไล เลขานุการ ศอ.ปส.จ.อท.

10. นายไพศาล  สุขปุณพันธ์ ประมงจังหวัดอ่างทอง

11. นายสิทธิพล น้อมธงไทย แทน ปศุสัตว์จังหวัดอ่างทอง

12. นายปณิธาน แพทย์รักษ์ แทน ผู้อำนวยการโครงการชลประทานอ่างทอง

13. นายสันติ จันทร์สถานนท์ แทน สหกรณ์จังหวัดอ่างทอง

14. นายธีรศักดิ์ วันนาพ่อ แทน ผู้อำนวยการแขวงทางหลวงอ่างทอง

15. นายบุริศร์ กาบเครือ แทน ท้องถิ่นจังหวัดอ่างทอง

16. นายสมหมาย บิลละเต๊ะ แทน ผู้อำนวยการสำนักงานคุมประพฤติจังหวัดอ่างทอง

17. นายสมใจ อภิรมย์ สวัสดิการและคุ้มครองแรงงานจังหวัดอ่างทอง

18. นายชูศักดิ์ ศรีราชา นายกสมาคมส่งเสริมการท่องเที่ยวจังหวัดอ่างทอง

19. นายศักดิ์ดา บรรดาศักดิ์ นายอำเภอเมืองอ่างทอง

20. นายปริญญา เขมะชิต นายอำเภอวิเศษชัยชาญ

21. นายไพบูลย์ ศุภบุญ นายอำเภอโพธิ์ทอง

22. นายทชา เพชรสัมฤทธิ์ แทน นายอำเภอป่าโมก

23. นายวรัตม์ มาประณีต นายอำเภอแสวงหา

24.ร้อยตำรวจตรีหญิง สายสุนี ยมานันท์ นายอำเภอสามโก้

25. นางสาวกฤติยา ศศะภูริ เจ้าหน้าที่วิเคราะห์นโยบายและติดตามประเมินผล

สำนักงานจังหวัดอ่างทอง

**เริ่มประชุม เวลา 13.30 น.**

-3-

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**ประธาน** เนื่องจากจังหวัดอ่างทอง มีวาระเร่งด่วนในการพิจารณาให้ความเห็นชอบการขอใช้งบประมาณเหลือจ่ายโครงการพัฒนาจังหวัดแบบบูรณาการ ประจำปีงบประมาณ พ.ศ. 2562 จึงขอเลื่อนการประชุมคณะกรรมการ ก.บ.จ.อท. ครั้งที่ 4/2562 จากเดิม วันพฤหัสบดีที่ 18 กรกฎาคม 2562 เวลา 15.00 น. เป็น วันศุกร์ที่ 12 กรกฎาคม 2562 เวลา 13.30 น. ณ ห้องประชุมวิเศษชัยชาญ ชั้น 2 ศาลากลางจังหวัดอ่างทอง

โดยนายเรวัต ประสงค์ ผู้ว่าราชการจังหวัดอ่างทอง ได้มอบหมายให้นายประมวล มุ่งมาตร รองผู้ว่าราชการจังหวัดอ่างทอง เป็นประธานการเปิดประชุม เนื่องจาก ผู้ว่าราชการจังหวัดอ่างทอง ติดภารกิจ

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุม**

**รับรองรายงานการประชุม ก.บ.จ.จังหวัดอ่างทอง ครั้งที่ 3/2562**

**เมื่อวันพฤหัสบดีที่ 16 พฤษภาคม 2562**

**ประธาน**  มอบฝ่ายเลขานุการ

**หัวหน้าสำนักงานจังหวัดอ่างทอง** ตามที่จังหวัดได้จัดประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) ครั้งที่ 3/2562 เมื่อวันพฤหัสบดีที่ 16 พฤษภาคม 2562 ฝ่ายเลขานุการ ได้จัดทำรายงานการประชุมเสร็จแล้ว จำนวน 20 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง www.angthong.go.th หัวข้อ “ระบบรับรองรายงานการประชุม” เพื่อให้คณะกรรมการ/ผู้เข้าร่วมประชุมตรวจสอบและอำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 43 ราย จากคณะกรรมการฯจำนวน 65 ราย จึงนำเรียน ที่ประชุมเพื่อโปรดพิจารณารับรองรายงานการประชุม

**มติที่ประชุม**  รับทราบ ไม่มีกรรมการขอแก้ไขรายงานการประชุม และรับรองรายงานการประชุมคณะกรรมการบริหารงานจังหวัดแบบบูรณาการจังหวัดอ่างทอง (ก.บ.จ.อท.) ครั้งที่ 3/2562 เมื่อวันพฤหัสบดีที่ 16 พฤษภาคม 2562

**ระเบียบวาระที่ 3 เรื่องเพื่อทราบ มี 4 เรื่อง**

**3.1 ผลการเบิกจ่ายงบประมาณรายจ่าย ประจำปีงบประมาณ พ.ศ. 2562**

**ประธาน** มอบฝ่ายเลขานุการ

**หัวหน้าสำนักงานจังหวัดอ่างทอง ผลการเบิกจ่ายงบประมาณ ณ วันที่ 10 กรกฎาคม 2562 ดังนี้**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ประเภท**  **รายจ่าย** | **เป้าหมาย**  **ไตรมาส 4**  **(30 ก.ย. 62)** | **งบจังหวัด** | | | **อันดับ**  **เบิกจ่าย** | **งบกลุ่มจังหวัด** | | |
| **เบิกจ่าย**  **(บาท)** | **ร้อยละ** | **สูง/ต่ำ** | **เบิกจ่าย**  **(บาท)** | **ร้อยละ** | **สูง/ต่ำ** |
| **ภาพรวม** | 100 | 107,835,824.72 | 55.30 | -44.70 | 13 | 11,308,497.88 | 16.31 | -83.69 |
| **รายจ่ายประจำ** | 100 | 21,562,484.52 | 62.08 | -37.92 | 24 | - | - | - |
| **รายจ่ายลงทุน** | 100 | 86,273,340.20 | 53.82 | -46.18 | 15 | 11,308,497.88 | 16.31 | -83.69 |

**มติที่ประชุม**  รับทราบ

-4-

**3.2 ผลการดำเนินงานและการเบิกจ่ายงบประมาณรายจ่ายประจำปีงบประมาณ**

**พ.ศ. 2560 (เงินกันไว้เบิกเหลื่อมปี)**

**- งบเสริมสร้างความเข้มแข็งและยั่งยืนให้กับเศรษฐกิจภายในประเทศ**

**(งบกลุ่มจังหวัด เพิ่มเติม)**

**ประธาน** มอบฝ่ายเลขานุการ

**หัวหน้าสำนักงานจังหวัดอ่างทอง โครงการตามแนวทางการสร้างความเข้มแข็งและยั่งยืนให้กับเศรษฐกิจและ**

**ข้อมูลเพื่อการภายในประเทศ (งบกลุ่มฯ เพิ่มเติม)** ได้รับอนุมัติงบประมาณ จำนวน874,740,100 บาท (แปดร้อยเจ็ดสิบสี่ล้านเจ็ดแสนสี่หมื่นหนึ่งร้อยบาทถ้วน) ดำเนินการจริง จำนวน 782,507,839.45 บาท (เจ็ดร้อยแปดสิบสองล้านห้าแสนเจ็ดพันแปดร้อย สามสิบเก้าบาทสี่สิบห้าสตางค์) เบิกจ่ายแล้วจำนวน 772,362,595.45 บาท (เจ็ดร้อย เจ็ดสิบสองล้านสามแสนหกหมื่นสองพันห้าร้อยเก้าสิบห้าบาทสี่สิบห้าสตางค์) คิดเป็นร้อยละ 83.00 คงเหลือกิจกรรมที่กันเงินไว้ที่ยังไม่ได้เบิกจ่ายและเบิกจ่ายไม่แล้วเสร็จ จำนวน 1 กิจกรรม งบประมาณรวม 10,145,244 บาท (สิบล้านหนึ่งแสนสี่หมื่น ห้าพันสองร้อยสี่สิบสี่บาทถ้วน) ได้แก่

| **กิจกรรม/รายการ** | **งบประมาณ**  **(บาท)** | **หน่วยงาน** | **สัญญาเริ่มต้น สิ้นสุด** | **เงินกันที่ยัง ไม่เบิกจ่าย(บาท)** | **ความก้าวหน้า** |
| --- | --- | --- | --- | --- | --- |
| ปรับปรุงเขื่อนป้องกันตลิ่ง หมู่ 4  ตำบลย่านซื่อ อำเภอเมืองอ่างทอง จังหวัดอ่างทอง | 25,598,000 | โครงการชลประทานอ่างทอง | เริ่ม 9 ธ.ค. 60 สิ้นสุด 6 มิ.ย. 61 | 10,145,244 | - ตรวจรับงาน  วันที่ 5 ก.ค. 62  - อยู่ระหว่างจัดทำ  เอกสารส่งเบิก |
| **รวม** | **25,598,000** |  |  | **10,145,244** |  |

**มติที่ประชุม**  รับทราบ

**3.3 ผลการดำเนินโครงการงบประมาณรายจ่าย ประจำปีงบประมาณ พ.ศ. 2561**

**(เงินกันไว้เบิกเหลื่อมปี)**

**- งบพัฒนากลุ่มจังหวัด**

**ประธาน** มอบฝ่ายเลขานุการ

**หัวหน้าสำนักงานจังหวัดอ่างทอง** จังหวัดอ่างทองได้รับจัดสรรงบประมาณ จำนวน 30,793,615 บาท (สามสิบล้าน

เจ็ดแสนเก้าหมื่นสามพันหกร้อยสิบห้าบาท) รวม 7 โครงการ 8 กิจกรรม แยกเป็น

**งบลงทุน** 4 กิจกรรม งบประมาณ 17,719,380 บาท (สิบเจ็ดล้านเจ็ดแสนหนึ่งหมื่นเก้าพันสามร้อยแปดสิบบาท) คิดเป็นร้อยละ 57.54

**งบดำเนินงาน** 4 กิจกรรม งบประมาณ 13,074,235 บาท (สิบสามล้านเจ็ดหมื่นสี่พัน สองร้อยสามสิบห้าบาท) คิดเป็นร้อยละ 42.46

**ผลการดำเนินงาน** ดำเนินการและเบิกจ่ายแล้วเสร็จ จำนวน 7 กิจกรรม คงเหลือที่ยังไม่เบิกจ่าย ไม่แล้วเสร็จ 1 กิจกรรม งบประมาณ 3,501,828 บาท (สามล้านห้าแสนหนึ่งพันแปดร้อย ยี่สิบแปดบาทถ้วน) ได้แก่

-5-

| **กิจกรรม/รายการ** | **งบประมาณ**  **(บาท)** | **หน่วยงาน** | **สัญญาเริ่มต้น สิ้นสุด** | **เบิกจ่ายแล้ว (บาท)** | **คงเหลือเงินกันที่ยังไม่เบิก** | **ความก้าวหน้า** |
| --- | --- | --- | --- | --- | --- | --- |
| ปรับปรุงภูมิทัศน์และ  สิ่งอำนวยความสะดวก  แก่นักท่องเที่ยว  ณ วัดขุนอินทประมูล | 5,836,380 | สำนักงาน  โยธาธิการและ  ผังเมืองจังหวัดอ่างทอง | เริ่ม 20 ก.พ.61 สิ้นสุด  17 ต.ค.61 | 2,334,552 | 3,501,828 | - ผลงาน 75%  - คงเหลือรายการ  ปรับภูมิทัศน์เนื่องจาก  ทางวัดขอเปลี่ยน  จากเดิม หินศิลาแลง  ในพื้นที่บริเวณนอก  อาคารหน้าพระนอน  เป็น หินลาย |
| **รวม** | | | | **2,334,552** | **3,501,828** |  |

**โยธาธิการและผังเมือจังหวัดอ่างทอง** สำนักงานโยธาธิการและผังเมืองจังหวัดอ่างทอง ได้รับการประสานจาก  
เจ้าอาวาสวัดขุนอินทประมูลว่าให้คงเป็นหินศิลาแลงเหมือนเดิม ไม่มีการเปลี่ยนแปลง เหตุที่การปรับปรุงภูมิทัศน์ล่าช้าเนื่องมาจากผู้รับเหมารับงานหลายที่ซึ่งขณะนี้ได้ดำเนินการปรับมาแล้ว 8 เดือน

**มติที่ประชุม** ให้สำนักงานโยธาธิการและผังเมืองจังหวัดอ่างทอง ติดตาม และเร่งรัดผู้รับจ้าง ให้เป็นลายลักษณ์อักษร

**3.4 ผลการดำเนินโครงการงบประมาณรายจ่าย ประจำปีงบประมาณ พ.ศ. 2562**

**ประธาน** มอบฝ่ายเลขานุการ

**หัวหน้าสำนักงานจังหวัดอ่างทอง** **1) โครงการพัฒนาจังหวัดฯ**

**การจัดสรรงบประมาณ** ได้รับจัดสรรงบประมาณ ทั้งสิ้น 195,006,100 บาท

(หนึ่งร้อยเก้าสิบห้าล้านหกพัน ร้อยบาทถ้วน) ดังนี้

|  |  |  |
| --- | --- | --- |
| **รายการ** | **ได้รับจัดสรร**  **(บาท)** | **ร้อยละ** |
| **งบลงทุน** | 160,273,400 | 82.19 |
| **งบดำเนินงาน** | 26,732,700 | 13.71 |
| **งบบริหารจัดการ** | 8,000,000 | 4.10 |
| **รวม** | **195,006,100** | **100.00** |

**รายการงบลงทุน**

จำนวน 50 รายการ งบประมาณ 163,309,440.20 บาท

(หนึ่งร้อยหกสิบสามล้านสามแสนเก้าพันสี่ร้อยสี่สิบบาทยี่สิบสตางค์)

1) รายการที่เบิกจ่ายแล้วเสร็จจำนวน 39 รายการ งบประมาณ 84,630,840.20 บาท (แปดสิบสี่ล้านหกแสนสามหมื่นแปดร้อยสี่สิบบาทยี่สิบสตางค์) คิดเป็นร้อยละ 51.82

2) รายการที่ยังไม่สามารถก่อหนี้ผูกพันได้จำนวน 3 รายการ งบประมาณ

8,575,000 บาท (แปดล้านห้าแสนเจ็ดหมื่นห้าพันบาทถ้วน) คิดเป็นร้อยละ 5.25

-6-

|  |  |  |  |  |
| --- | --- | --- | --- | --- |
| **ที่** | **หน่วยงาน** | **รายการ** | **งบประมาณ**  **(บาท)** | **ความก้าวหน้า** |
| 1 | อำเภอโพธิ์ทอง | ซ่อมสร้างถนนคอนกรีตเสริมเหล็ก สายหมู่ที่ 6  บ้านท่าลอบ ตำบลรำมะสัก อำเภอโพธิ์ทอง  จังหวัดอ่างทอง | 3,000,000 | - ทำสัญญาค้ำประกัน  วันที่ 18 ก.ค. 62 |
| 2 | โครงการชลประทานอ่างทอง | ขุดลอกหนองสะแก พร้อมเสริมคันดิน ตำบลหลักฟ้า  อำเภอไชโย จังหวัดอ่างทอง | 3,300,000 | - เปิดซอง 10 ก.ค. 62  - ประกาศผู้ชนะ 26 ก.ค. 62  - ลงนามสัญญาจ้าง  30 ก.ค. 62  - ระยะเวลาก่อสร้าง 2 เดือน |
| 3 | โครงการชลประทานอ่างทอง | ขุดลอกหนองคันไชยตำบลโคกพุทรา อำเภอโพธิ์ทอง  จังหวัดอ่างทอง | 2,275,000 | - เปิดซอง 10 ก.ค. 62  - ประกาศผู้ชนะ 26 ก.ค. 62  - ลงนามสัญญาจ้าง  30 ก.ค. 62  - ระยะเวลาก่อสร้าง 2 เดือน |
| **รวม** | | | **8,575,000** |  |

- รายการที่อยู่ระหว่างดำเนินการจำนวน 8 รายการ งบประมาณ 70,103,600 บาท

(เจ็ดสิบล้านหนึ่งแสนสามพันหกร้อยบาทถ้วน) คิดเป็นร้อยละ 42.93

|  |  |  |  |  |  |  |
| --- | --- | --- | --- | --- | --- | --- |
| **ที่** | **หน่วยงาน** | **รายการ** | **งบประมาณ**  **(บาท)** | **สัญญา**  **เริ่มต้น-สิ้นสุด** | **ความก้าวหน้า** | |
| **ผลการดำเนินงาน** | **ร้อยละ** |
| 1 | สำนักงานโยธาธิการ  และผังเมืองจังหวัดอ่างทอง | 1) ปรับปรุงอาคารเฉลิมพระเกียรติ  75 พรรษา สมเด็จพระนางเจ้าสิริกิติ  พระบรมราชินีนาถ หมู่ที่ 8  (หนองคลองหนองล้น) ตำบลโพสะ อำเภอเมืองอ่างทอง จังหวัดอ่างทอง (หนองระหารจีน) | 6,651,000 | เริ่มต้น 30 ม.ค. 62  สิ้นสุด 29 พ.ค. 62 | - สั่งหยุดงาน  - มีแก้ไขเนื่องจาก  เปลี่ยนแปลงแบบ  แนบท้ายสัญญา  - แก้ไขสัญญาแล้ว  เสร็จ วันที่ 19  ก.ค. 62 | 30% |
| 2) ปรับปรุงคันป้องกันน้ำท่วม  บริเวณชุมชนบ้านรอ ตำบลบางแก้ว ถึงประตูน้ำคลองบางแก้ว หมู่ที่ 10  ตำบลบ้านอิฐ อำเภอเมืองอ่างทอง จังหวัดอ่างทอง | 6,579,000 | เริ่มต้น 4 เม.ย. 62  สิ้นสุด 30 ต.ค. 62 | - สั่งหยุดงาน  เนื่องจากลุกล้ำ  เขตของชาวบ้าน  - อยู่ระหว่างแก้ไข  รูปแบบรายการ | - |
|  | อำเภอ  เมืองอ่างทอง | 3) ก่อสร้างโรงสูบน้ำ | 480,000 | เริ่มต้น 18 เม.ย. 62  สิ้นสุด 14 ก.ย. 62 | - สั่งเครื่องสูบน้ำ  และขยายเขต  ไฟฟ้าแล้ว | - |
| 4) เครื่องสูบน้ำแบบ Vertical turbine pump มีความสามารถ  สูบน้ำได้ไม่น้อยกว่า 600 ลบ.ม/ชม.  ที่ HEAD 15 เมตรและตามคุณลักษณะทั่วไป จำนวน 3 ชุด | 4,776,000 | เริ่มต้น 18 เม.ย. 62  สิ้นสุด 14 ก.ย. 62 | - สั่งเครื่องสูบน้ำ  และขยายเขต  ไฟฟ้าแล้ว  - รอผลทดสอบปูน | - |

-7-

|  |  |  |  |  |  |  |
| --- | --- | --- | --- | --- | --- | --- |
| **ที่** | **หน่วยงาน** | **รายการ** | **งบประมาณ**  **(บาท)** | **สัญญา**  **เริ่มต้น-สิ้นสุด** | **ความก้าวหน้า** | |
| **ผลการดำเนินงาน** | **ร้อยละ** |
| 3 | อำเภอโพธิ์ทอง | 5) ก่อสร้างถนนคอนกรีตเสริมเหล็กพร้อมรางระบายน้ำคอนกรีตเสริมเหล็กบริเวณที่ว่าการอำเภอโพธิ์ทอง อำเภอโพธิ์ทอง จังหวัดอ่างทอง | 992,000 | เริ่มต้น 5 ม.ค. 62  สิ้นสุด 2 มิ.ย. 62 | - อยู่ระหว่าง  ดำเนินการ  - ดำเนินการ  คิดค่าปรับแล้ว | 75% |
| 6) ก่อสร้างถนนคอนกรีตเสริมเหล็ก  หมู่ที่ 11 ตำบลรำมะสัก  อำเภอโพธิ์ทอง เชื่อมต่อหมู่ที่ 8  ตำบลวังน้ำเย็น และหมู่ที่ 9  ตำบลสีบัวทอง อำเภอแสวงหา  จังหวัดอ่างทอง | 34,625,600 | เริ่มต้น 14 ม.ค. 62  สิ้นสุด 10 พ.ย. 62 | - อยู่ระหว่าง  ดำเนินการ  - แล้วเสร็จ  ตามสัญญา | 30% |
| 7) ก่อสร้างระบบกระจายน้ำชนิด  คูส่งน้ำก่อสร้างระบบกระจายน้ำชนิด คูส่งน้ำดาดคอนกรีต เพื่อช่วยเหลือพื้นที่เกษตรกรรม หมู่ที่ 1  ตำบลรำมะสัก อำเภอโพธิ์ทอง จังหวัดอ่างทอง | 9,000,000 | เริ่มต้น 1 ธ.ค. 61  สิ้นสุด 26 ก.ย. 62 | - อยู่ระหว่าง  ดำเนินการก่อสร้าง | 95% |
| 8) ก่อสร้างระบบกระจายน้ำชนิด  คูส่งน้ำดาดคอนกรีตเพื่อช่วยเหลือ พื้นที่เกษตรกรรม หมู่ที่ 2  ตำบลรำมะสัก อำเภอโพธิ์ทอง  จังหวัดอ่างทอง | 7,000,000 | เริ่มต้น 1 ธ.ค. 61  สิ้นสุด 26 ก.ย. 62 | - อยู่ระหว่าง  ดำเนินการก่อสร้าง | 95% |
| **รวม** | | | **70,103,600** |  |  |  |

**รายการงบดำเนินงาน**

- จำนวน 37 รายการ งบประมาณ 26,719,778.64 บาท

(ยี่สิบหกล้านเจ็ดแสนหนึ่งหมื่นเก้าพันเจ็ดร้อยเจ็ดสิบแปดบาทหกสิบสี่สตางค์)

- เบิกจ่ายแล้วเสร็จ 15 รายการ งบประมาณ 8,208,578.64 บาท

(แปดล้านสองแสนแปดพันห้าร้อยเจ็ดสิบแปดบาทหกสิบสี่สตางค์) คิดเป็นร้อยละ 30.72

- รายการที่ยังไม่แล้วเสร็จ 22 รายการ งบประมาณ 18,511,200 บาท

(สิบแปดล้านห้าแสนหนึ่งหมื่นหนึ่งพันสองร้อยบาทถ้วน) คิดเป็นร้อยละ 69.28

**โยธาธิการและผังเมืองจังหวัดอ่างทอง** เนื่องจากประชาชนในพื้นที่ หมู่ที่ 10 ตำบลบางแก้ว เห็นว่าแบบรูปรายการ

ที่กำหนดไม่เหมาะสมกับสภาพพื้นที่ จึงได้จัดประชุมประชาคม ณ สำนักงานกองทุนหมู่ที่ 10 ตำบลบ้านอิฐ อำเภอเมืองอ่างทอง จังหวัดอ่างทอง เมื่อวันที่ 21 พฤษภาคม 2562 โดยให้ปรับความกว้างของเขตทาง เดิม 7.00 เมตร เป็น 5.00 เมตร เพิ่มงานตีเส้นจราจรริมถนน ทั้ง 2 ข้าง และงานโคมไฟฟ้าถนนเพื่อเพิ่มความปลอดภัยในการใช้เส้นทาง เพิ่มงานเสาเข็มในกำแพงกันดิน และเพิ่มงานซ่อมแซมคันกั้นน้ำเดิม ซึ่งมีรอยแตกร้าว ทางสำนักงานฯ จึงได้ออกแบบและนำส่งแล้ว ต่อมาคณะกรรมการตรวจรับพัสดุแจ้งว่าคณะกรรมการตรวจรับพัสดุและผู้คุมงาน ได้ประชุมหารือร่วมกับผู้นำชุมชนและประชาชนที่ได้รับผลกระทบ ครั้งที่ 2 เมื่อวันที่ 2 กรกฎาคม 2562 ปรากฏว่า แนวท่อและบ่อพักเดิมอยู่ในแนวเสาเข็ม ที่รองรับกำแพงกั้นดิน ไม่สามารถก่อสร้างได้

-8-

ปัจจุบันอยู่ระหว่างดำเนินการเก็บรวบรวมหนังสือยินยอมจากเจ้าของที่ดิน ในเขตโครงการ ที่ยินยอมให้ก่อสร้างโครงการเขตทาง 5 เมตร ตามมติที่ประชุมต่อไป

**มติที่ประชุม**  ให้ทุกหน่วยงานที่ได้รับการจัดสรรงบประมาณเร่งดำเนินการโครงการฯ ให้แล้วเสร็จตามสัญญา และให้สำนักงานโยธาธิการและผังเมืองจังหวัดอ่างทอง ดำเนินรายการปรับปรุง คันป้องกันน้ำท่วมบริเวณชุมชนบ้านรอ ตำบลบางแก้ว ถึงประตูน้ำคลองบางแก้ว หมู่ที่ 10 ตำบลบ้านอิฐ อำเภอเมืองอ่างทอง จังหวัดอ่างทอง ในส่วนที่ไม่มีปัญหาไปพลางก่อน

**2) โครงการพัฒนากลุ่มจังหวัดฯ**

ได้รับจัดสรรงบประมาณ ทั้งสิ้น 70,979,000 บาท (เจ็ดสิบล้านเก้าแสนเจ็ดหมื่นเก้าพันบาทถ้วน) จำนวน 3 กิจกรรม เป็นงบลงทุนทุกกิจกรรม

**ผลการดำเนินงาน**

| **ที่** | **กิจกรรม** | **งบประมาณ (บาท)** | **หน่วยงานดำเนินการ** | **ความก้าวหน้า** | |
| --- | --- | --- | --- | --- | --- |
| **ผลการดำเนินงาน** | **ร้อยละ** |
| 1 | ก่อสร้างกำแพงดินรอบพิพิธภัณฑ์บ้านเรือนไทย ตำบลไผ่ดำพัฒนา  อำเภอวิเศษชัยชาญ จังหวัดอ่างทอง | 8,500,000 | อำเภอ วิเศษชัยชาญ | - รอกรมบัญชีกลางแจ้งผลอุทธรณ์  เป็นลายลักอักษร | - |
| 2 | ก่อสร้างระบบป้องกันน้ำท่วมพื้นที่ชุมชนบริเวณริมคลองลำท่าแดง ถึงถนนเทศบาล 16 อำเภอเมืองอ่างทอง | 37,479,000 | สำนักงาน  โยธาธิการและผังเมืองจังหวัดอ่างทอง | - ลงนามสัญญาจ้างแล้ว  วันที่ 5 เม.ย. 62 ถึง 27 ก.ค. 63  วงเงิน 37,350,000 บาท  - อยู่ระหว่างดำเนินการ | 15.69% |
| 3 | ก่อสร้างอาคารป้องกันตลิ่งหน้าวัด  วังน้ำเย็น ตำบลวังน้ำเย็น  อำเภอแสวงหา จังหวัดอ่างทอง | 25,000,000 | โครงการ ชลประทาน อ่างทอง | - อยู่ระหว่างดำเนินการ (ดำเนินการเอง)  - ดำเนินการแล้วเสร็จภายในเดือน  ก.ย. 62  - อยู่ระหว่างตอกเสาเข็ม | 40% |
| **รวม** | | **70,979,000** |  |  |  |

**มติที่ประชุม**  มอบสำนักงานจังหวัดอ่างทอง ทำหนังสือรายงานกระทรวงมหาดไทย และ สำนักปลัดสำนักนายกรัฐมนตรี พร้อมทั้งขอความอนุเคราะห์เร่งรัดกรมบัญชีกลาง เรื่อง ผลอุทธรณ์ และมอบสำนักงานคลังจังหวัดอ่างทอง ตามเรื่องอีกทางหนึ่ง เพราะจะต้องก่อหนี้ผูกพันให้ทันภายใน 30 ก.ย. 62 รวมทั้งต้องเร่งดำเนินการก่อนที่ฤดูน้ำจะมาในช่วงปลายปี

**ระเบียบวาระที่ 4 เรื่องเพื่อพิจารณา มี 1 เรื่อง**

**1. ขอความเห็นชอบใช้งบประมาณเหลือจ่ายโครงการพัฒนาจังหวัดแบบบูรณาการ ประจำปีงบประมาณ พ.ศ. 2562**

**หัวหน้าสำนักงานจังหวัดอ่างทอง ระเบียบที่เกี่ยวข้อง**

**1. หนังสือสำนักงานคณะกรรมการพัฒนาการเศรษฐกิจและสังคมแห่งชาติ** ด่วนที่สุด ที่ นร (ก.บ.ภ.) 1112/ว 5886 ลงวันที่ 20 กันยายน 2561 กำหนดหลักเกณฑ์ การเปลี่ยนแปลงโครงการตามแผนปฏิบัติราชการประจำปีงบประมาณ พ.ศ. 2561 – 2562 ของจังหวัดและกลุ่มจังหวัด โดยมีหลักเกณฑ์ ดังนี้

-9-

1) เมื่อจังหวัดและกลุ่มจังหวัดได้รับจัดสรรงบประมาณรายจ่ายประจำปีงบประมาณ พ.ศ. 2561 – 2562 จังหวัดและกลุ่มจังหวัดจะต้องเร่งดำเนินโครงการ ตามที่ได้รับจัดสรรงบประมาณ หากมีความจำเป็นอย่างยิ่งยวดที่จังหวัดและกลุ่มจังหวัดจะต้องดำเนินการขอโอนเปลี่ยนแปลง จังหวัดและกลุ่มจังหวัดจะต้องแสดงเหตุผล ความจำเป็น เพื่อประกอบการพิจารณาอย่างครบถ้วนสมบูรณ์

2) ในกรณีที่จังหวัดและกลุ่มจังหวัดมีความประสงค์โอนเปลี่ยนแปลงโครงการ ให้เน้นดำเนินโครงการสำรองที่อยู่ในแผนปฏิบัติราชการประจำปี (Y2) ก่อน

3) การเปลี่ยนแปลงโครงการทุกกรณี ให้ผู้ว่าราชการจังหวัดหรือหัวหน้า กลุ่มจังหวัดดำเนินการตามระเบียบว่าด้วยการบริหารงบประมาณ พ.ศ. 2548 และที่แก้ไขเพิ่มเติม และระเบียบว่าด้วยการบริหารงบประมาณรายจ่ายสำหรับแผนงานบูรณาการ พ.ศ. 2559

4) กรณีจังหวัดหรือกลุ่มจังหวัดมีความประสงค์ขอโอนเปลี่ยนแปลงงบประมาณรายจ่ายของจังหวัดหรือของกลุ่มจังหวัด ทั้งกรณีงบประมาณปกติและงบประมาณเหลือจ่าย ที่เป็นการดำเนินการโครงการใหม่ที่ไม่อยู่ในแผนปฏิบัติราชการประจำปีของจังหวัดและกลุ่มจังหวัด หรือดำเนินการโครงการเดิมแต่มีการเปลี่ยนแปลงกิจกรรม หรือพื้นที่ดำเนินการ ซึ่งกระทบต่อกลุ่มเป้าหมาย หรือวัตถุประสงค์ของโครงการ ให้เสนอขอความเห็นชอบจาก อ.ก.บ.ภ. ที่กำกับดูแลภาค

5) กรณีจังหวัดหรือกลุ่มจังหวัดขอโอนเปลี่ยนแปลงโครงการและวงเงินงบประมาณของจังหวัดหรือกลุ่มจังหวัดที่นอกเหนือจาก ข้อ 4 เมื่อได้รับการพิจารณาให้โอนเปลี่ยนแปลง ให้ ก.บ.จ. หรือ ก.บ.ก. รายงานการเปลี่ยนแปลงดังกล่าวให้ อ.ก.ภ.ภ. ที่กำกับดูแลภาค ทราบภายใน 15 วัน นับตั้งแต่วันสิ้นไตรมาสที่ได้รับอนุมัติให้เปลี่ยนแปลงโครงการ

6) กำหนดรอบระยะเวลาในการส่งคำสั่งขอเปลี่ยนแปลงโครงการและ หรือโอนเปลี่ยนแปลงตามข้อ 4 ซึ่งจะต้องเสนอขอความเห็นชอบจาก อ.ก.บ.ภ. ที่กำกับดูแลภาคจังหวัด และกลุ่มจังหวัดจะต้องดำเนินการตามขั้นตอนและระเบียบที่เกี่ยวข้อง โดยจะต้องเสนอขอความเห็นชอบต่อ อ.ก.บ.ภ. ที่กำกับดูแลภาค ภายในเดือนตุลาคม พ.ศ. 2561

**2. ระเบียบว่าด้วยการบริหารงบประมาณ พ.ศ. 2548 หมวด 4 การโอนเปลี่ยนแปลงงบประมาณรายจ่าย**

ข้อ 24 หัวหน้าส่วนราชการหรือหัวหน้ารัฐวิสาหกกิจที่มีอำนาจโอนเปลี่ยนแปลงรายการงบประมาณรายจ่ายที่ได้รับการจัดสรรงบประมาณในงบรายจ่ายใดๆ ยกเว้นงบบุคคล เพื่อจัดทำผลผลิตหรือโครงการตามเป้าหมายที่ระบุในเอกสารประกอบราชบัญญัติงบประมาณรายจ่ายประจำปี หรือพระราชบัญญัติงบประมาณรายจ่ายเพิ่มเติม หรือเพื่อเพิ่มเติมเป้าหมายผลิต หรือโครงการเดิมดังกล่าวให้บรรลุเป้าหมายการให้บริการกระทรวง หรือเป้าหมายตามแผนงานในเชิงบูรณาการแต่ต้องไม่ก่อให้เกิดรายการก่อหนี้ผูกพัน ข้ามปีงบประมาณ

การโอนเปลี่ยนแปลงรายการงบประมาณรายจ่ายตามวรรคหนึ่ง ต้องไม่เป็นการกำหนดอัตราบุคลากรใหม่ รายการค่าจัดหาครุภัณฑ์ยานพาหนะ รายการที่ดิน หรือเป็นค่าใช้จ่ายในการเดินทางไปราชการต่างประเทศที่ไม่กำหนดไว้ในแผนปฏิบัติงานและการใช้จ่ายงบประมาณ ตามข้อ 11 วรรคหนึ่งในกรณีที่โอนหรือเปลี่ยนแปลงเพื่อจัดหาครุภัณฑ์หรือสิ่งก่อสร้าง จะต้องมีวงเงินต่อหน่วยต่ำกว่า 1 ล้านบาท และต่ำกว่า 10 ล้านบาท ตามลำดับ

-10-

สำนักงบประมาณ อาจกำหนดหลักเกณฑ์หรือวิธีถือปฏิบัติเพื่อกำหนดขอบเขตหรือข้อจำกัดการโอนหรือเปลี่ยนแปลงรายการประมาณรายจ่ายตามวรรคหนึ่งและวรรคสองได้ตามความจำเป็น

**3. ระเบียบว่าด้วยการบริหารงบประมาณรายจ่ายสำหรับแผนงานบูรณาการ พ.ศ. 2559**

ข้อ 10 ในกรณีที่หน่วยรับงบประมาณ มีความจำเป็นต้องปรับปรุงแผนปฏิบัติงานและแผนการใช้จ่ายงบประมาณ ซึ่งมีผลทำให้เป้าหมายโครงการหรือกิจกรรมของแผนงานบูรณาการเปลี่ยนแปลง ไปในสาระสำคัญจากที่สำนักงบประมาณได้ให้ความเห็นชอบไว้แล้ว ให้หน่วยรับงบประมาณเสนอเรื่องต่อหน่วยงานเจ้าภาพเพื่อหน่วยงานเจ้าภาพขอเสนอขอความเห็นชอบจากรองนายกรัฐมนตรี หรือรัฐมนตรีแล้วแต่กรณี ก่อนส่งสำนักงบประมาณพิจารณาให้ความเห็นชอบต่อไป

ข้อ 12 ในกรณีที่หน่วยรับงบประมาณ มีความจำเป็นต้องเปลี่ยนแปลงรายละเอียดของโครงการกิจกรรม หรือรายการ ที่ไม่มีผลกระทบต่อวัตถุประสงค์และเป้าหมายของโครงการกิจกรรม หรือรายการ ที่ไม่มีผลกระทบต่อวัตถุประสงค์เป้าหมายของโครงการ กิจกรรม หรือรายการของแผนปฏิบัติงานและแผนการใช้จ่ายงบประมาณที่มิใช่รายการก่อหนี้ผูกพันข้ามปีงบประมาณ ในแผนงานบูรณาการโดยไม่เพิ่มวงเงินงบประมาณรายจ่าย ให้หน่วยรับงบประมาณสามารถกระทำได้โดยไม่ต้องขอทำความตกลงกับสำนักงบประมาณ

ข้อ 15 ในกรณีที่มีความจำเป็นต้องโอนงบประมาณรายจ่ายบูรณาการภายใต้แผนงานเดียวกัน ให้โอนได้ในกรณี ดังนี้

1) หน่วยรับงบประมาณไม่สามารถดำเนินการใช้จ่ายหรือก่อหนี้ผูกพันงบประมาณรายจ่ายสำหรับโครงการ กิจกรรม หรือรายการภายใต้แผนการปฏิบัติงานและแผนการใช้จ่ายงบประมาณ ที่ได้รับความเห็นชอบจากสำนักงบประมาณ

2) เป็นงบประมาณรายจ่ายที่เหลือจากการดำเนินงานบรรลุวัตถุประสงค์ และเป้าหมาย โครงการ กิจกรรม หรือรายการตามที่ได้รับจัดสรรจากสำนักงบประมาณ หรือจากการจัดซื้อจัดจ้างแล้ว

3) เป็นงบประมาณรายจ่ายที่หมดความจำเป็นในการใช้จ่ายไม่ว่า ด้วยเหตุใด

4) กรณีมีความจำเป็นเร่งด่วนต้องดำเนินโครงการ กิจกรรม หรือรายการ  
อื่นที่อยู่ภายใต้วัตถุประสงค์และเป้าหมายของแผนงานบูรณาการนั้น แต่มิได้รับการจัดสรรงบประมาณ

การโอนเปลี่ยนแปลงงบประมาณรายจ่ายตามวรรคหนึ่ง (1) (3) และ (4) ให้หน่วยรับงบประมาณแจ้งหน่วยงานเจ้าภาพทราบและให้รองนายกรัฐมนตรี หรือรัฐมนตรีแล้วแต่กรณี พิจารณาเห็นชอบก่อนเสนอสำนักงบประมาณอนุมัติ

ข้อ 16 ให้หน่วยรับงบประมาณโอนและหรือเปลี่ยนแปลงงบประมาณรายจ่ายบูรณาการตาม ข้อ 15 (2) ในงบรายจ่ายใดๆ ภายใต้โครงการหรือกิจกรรม ตัวชี้วัดและแนวทางการดำเนินงานในแผนงานบูรณาการเดียวกัน ยกเว้นบุคลากร เพื่อจัดทำโครงการตามเป้าหมายที่กำหนดไว้ในแผนการปฏิบัติงาน และการใช้จ่ายงบประมาณหรือเพิ่มเติมเป้าหมายโครงการเดิมให้บรรลุผลสัมฤทธิ์ โยให้หน่วยรับงบประมาณรายงานหน่วยงานเจ้าภาพ และรายงาน รองนายกรัฐมนตรีหรือรัฐมนตรีแล้วแต่กรณี เพื่อทราบ และแจ้งสำนักงบประมาณทราบด้วย

-11-

**4. หนังสือกระทรวงมหาดไทย ด่วนที่สุด ที่ มท 0212.1/ว 6065 ลงวันที่ 22 ตุลาคม**

**2561** แจ้งแนวทางปฏิบัติการบริหารงบประมาณ แผนงานบูรณาการส่งเสริมการพัฒนาจังหวัดและกลุ่มจังหวัดแบบบูรณาการ ประจำปีงบประมาณ พ.ศ. 2562 ดังนี้

1. กรณีการโอนเปลี่ยนแปลงงบประมาณรายจ่าย ให้จังหวัดหรือกลุ่มจังหวัดเสนอขอความเห็นชอบจากคณะกรรมการบริหารจังหวัดแบบบูรณาการ (ก.บ.จ.) หรือคณะกรรมการบริหารงานกลุ่มจังหวัดแบบบูรณาการ (ก.บ.ก.) แล้วแต่กรณีหากพิจารณาแล้วเห็นว่าการโอนเปลี่ยนแปลงงบประมาณรายจ่ายมีผลทำให้เป้าหมายกิจกรรม หรือรายการเปลี่ยนแปลงไปในสาระสำคัญตามที่สำนักงบประมาณให้ความเห็นชอบไว้แล้ว ตาม ข้อ 10 ของระเบียบว่าด้วยการบริหารงบประมาณรายจ่ายสำหรับแผนงานบูรณาการ พ.ศ. 2559 ให้จังหวัดหรือกลุ่มจังหวัด ดำเนินการปรับปรุงแผนปฏิบัติงานและแผนการใช้จ่ายงบประมาณ และส่งให้สำนักงานปลัดกระทรวงมหาดไทยรวบรวมเสนอ รองนายกรัฐมนตรี (นายวิษณุ เครืองาม) ในฐานะกำกับดูแลแผนงานบูรณาการส่งเสริมการพัฒนาจังหวัดและกลุ่มจังหวัดแบบบูรณาการ เพื่อโปรดพิจารณาให้ความเห็นชอบ ทั้งนี้ กรณีโอนเปลี่ยนแปลงงบประมาณรายจ่ายที่ไม่มีผลกระทบต่อเป้าหมายโครงการ กิจกรรม หรือรายการ ตามข้อ 12 ของระเบียบ ว่าด้วยการบริหารงบประมาณรายจ่ายสำหรับแผนงานบูรณาการ พ.ศ. 2559 ตามหนังสือสำนักงบประมาณ ด่วนที่สุด ที่ นร 0702/ว 83 ลงวันที่ 26 พฤษภาคม 2560 เรื่อง ซ้อมความเข้าใจเกี่ยวกับการปฏิบัติตามระเบียบว่าด้วยการบริหารงบประมาณรายจ่ายสำหรับแผนงานบูรณาการ พ.ศ. 259 ให้จังหวัดหรือกลุ่มจังหวัดดำเนินการได้ โดยไม่ต้องขอทำความตกลงกับสำนักงบประมาณแล้วสำเนาส่งสำนักงานปลัดกระทรวงมหาดไทย ทราบด้วย

2. กรณีการใช้งบประมาณที่เหลือจ่ายจากการดำเนินงานบรรลุวัตถุประสงค์และเป้าหมายโครงการ กิจกรรม หรือ รายการที่ได้รับการจัดสรรงบประมาณ หรือจากการจัดซื้อจัดจ้างแล้ว ให้ดำเนินการเป็นไปตามข้อ 15 (2) และ ข้อ 16 ของระเบียบว่าด้วยการบริหารงบประมาณรายจ่ายสำหรับแผนงานบูรณาการ พ.ศ. 2559 ให้จังหวัดและกลุ่มจังหวัดเสนอขอความเห็นชอบจาก ก.บ.จ. และ ก.บ.ก. แล้วแต่กรณี และส่งให้สำนักงานปลัดกระทรวงมหาดไทย เพื่อรวบรวมเสนอ รองนายกรัฐมนตรี (นายวิษณุ เครืองาม) ในฐานะกำกับดูแลแผนงานบูรณาการส่งเสริมการพัฒนาจังหวัดและกลุ่มจังหวัดแบบบูรณาการ เพื่อทราบ และแจ้งสำนักงบประมาณต่อไป

3. การขอปรับแผนการปฏิบัติงานและแผนการใช้จ่ายงบประมาณ ประจำปีงบประมาณ พ.ศ. 2562 แผนงานบูรณาการส่งเสริมการพัฒนาจังหวัดและกลุ่มจังหวัดแบบบูรณาการ กำหนดห้วงเวลา ดังนี้

1) กรณีโอนเปลี่ยนแปลงงบประมาณรายจ่าย ให้จังหวัดและกลุ่มจังหวัด ส่งแบบรายงานการขอปรับแผนการปฏิบัติงานฯ ให้สำนักงานปลัดกระทรวงมหาดไทย ภายในวันที่ 31 ตุลาคม 2561 ทั้งนี้ หากคณะรัฐมนตรีมีมติผ่อนผัน และขยายระยะเวลาดำเนินการตามมาตรการเพิ่มประสิทธิภาพ การใช้จ่ายงบประมาณ จังหวัดและกลุ่มจังหวัดสามารถส่งแบบรายงานการขอปรับแผนการปฏิบัติงานฯ เพิ่มเติมได้ตามมติคณะรัฐมนตรี

2) กรณีการใช้งบประมาณที่เหลือจ่าย ให้จังหวัดและกลุ่มจังหวัดส่ง แบบรายงานการขอปรับแผนการปฏิบัติงานฯ ให้สำนักงานปลัดกระทรวงมหาดไทย แบ่งเป็น 4 รอบ คือภายใน 15 วัน นับแต่วันสิ้นไตรมาส

-12-

**พิจารณาให้ความเห็นชอบการใช้งบประมาณเหลือจ่ายโครงการพัฒนาจังหวัดแบบบูรณาการ ประจำปีงบประมาณ พ.ศ. 2562 จำนวน 4 รายการ**

ณ วันที่ 10 กรกฎาคม 2562 จังหวัดมีงบประมาณเหลือจ่ายรวมทั้งสิ้น 1,031,100.11 บาท (หนึ่งล้านสามหมื่นหนึ่งพันหนึ่งร้อยบาทสิบเอ็ดสตางค์) แบ่งเป็น **งบลงทุน** จำนวน 330,959.80 บาท (สามแสนสามหมื่นเก้าร้อยห้าสิบเก้าบาทแปดสิบสตางค์)  **งบดำเนินงาน** จำนวน 700,140.31 บาท (เจ็ดแสนหนึ่งร้อยสี่สิบบาทสามสิบเอ็ดสตางค์)  
โดยมีหน่วยงานเสนอขอใช้งบประมาณเหลือจ่ายเพื่อดำเนินการต่อยอดโครงการเดิม จำนวน 2 โครงการ 2 กิจกรรม 4 รายการ ดังนี้

**1) งบลงทุน** ขอดำเนินโครงการจำนวน 1 โครงการ 1 กิจกรรม 1 รายการ งบประมาณ 330,000 บาท (สามแสนสามหมื่นบาทถ้วน) คงเหลือ 959.80 บาท (เก้าร้อยห้าสิบเก้าบาทแปดสิบสตางค์)

|  |  |  |  |
| --- | --- | --- | --- |
| **โครงการ/กิจกรรม/รายการ** | **งบประมาณ**  **(บาท)** | **หน่วยงานดำเนินการ** | **เหตุผล** |
| **โครงการส่งเสริมและพัฒนา**  **จังหวัดอ่างทองให้เป็นเมืองน่าอยู่**  **สู่สังคมมั่นคง และเป็นสุข**  **กิจกรรมหลักที่ 3** ปรับปรุงและ  พัฒนาโครงสร้างพื้นฐาน  **รายการ** ก่อสร้างถนนคอนกรีต  เสริมเหล็ก ขนาดกว้าง 5 เมตร  ยาว 20 เมตร หนา 0.15 เมตร รวมพื้นที่คอนกรีตไม่น้อยกว่า 100.00 ตารางเมตร พร้อมไฟฟ้าส่องสว่าง  บริเวณอาคารพิพิธภัณฑ์บ้านเรือนไทย หมู่ที่ 6 ตำบลไผ่ดำพัฒนา  อำเภอวิเศษชัยชาญ จังหวัดอ่างทอง | 330,000  (งบลงทุน) | อำเภอวิเศษชัยชาญ | ปีงบประมาณ พ.ศ. 2562 ได้รับงบประมาณ จำนวน 2,400,000 บาท ดำเนินการก่อสร้างถนนคอนกรีต เสริมเหล็ก ขนาดกว้าง 5 เมตร ยาว 130 เมตร พร้อมขยายเขตไฟฟ้าส่องสว่าง จำนวน 17 ต้น ซึ่งยังไม่ครบถ้วน จึงขอใช้งบประมาณเหลือจ่ายดังกล่าวเพื่อก่อสร้างถนนคอนกรีตเสริมเหล็ก ต่อจากเดิมอีก 20 เมตร พร้อมขยายเขตไฟฟ้าส่องสว่าง จำนวน 2 ต้น เพื่อเป็นการส่งเสริมการท่องเที่ยวหมู่บ้านทรงไทยในตำบล ไผ่ดำพัฒนา |
| **รวม** | **330,000** |  |  |

หมายเหตุ 1. แผนงานบูรณาการฯ ไม่กระทบแผน แจ้ง สป.มท. เพื่อทราบ

2. หลักเกณฑ์ ก.บ.ภ. ไม่กระทบแผน (ต่อยอดโครงการเดิม) รายงาน อ.ก.บ.ภ. เพื่อทราบ

**นายสมพงษ์ คงแช่มดี**  เสนอให้องค์กรปกครองส่วนท้องถิ่น หรือหน่วยงานที่ได้รับการจัดสรรงบประมาณของจังหวัด เมื่อดำเนินโครงการบรรลุวัตถุประสงค์แล้ว ขอให้รีบแจ้งงบประมาณที่เหลือจากการดำเนินโครงการฯ ให้จังหวัดทราบทันที เพื่อที่จังหวัดจะนำงบประมาณไปดำเนินโครงการอื่นๆ ได้ทันก่อนที่จะสิ้นสุดงบประมาณ ในปีงบประมาณ พ.ศ. 2562 และขอให้อำเภอวิเศษชัยชาญ องค์การบริหาร ส่วนตำบลไผ่ดำพัฒนา รักษาความเป็นเอกลักษณ์ของหมู่บ้านทรงไทยไผ่ดำพัฒนาให้คงไว้ หากมีโครงการก่อสร้างหรือต่อเติมขอให้คงความเป็นทรงไทยไว้ด้วย

-13-

**มติที่ประชุม**  เห็นชอบให้อำเภอวิเศษชัยชาญ ใช้งบประมาณเหลือจ่ายเพื่อดำเนินโครงการส่งเสริมและพัฒนาจังหวัดอ่างทองให้เป็นเมืองน่าอยู่ สู่สังคมมั่นคง และเป็นสุข กิจกรรมหลักที่ 3 ปรับปรุงและพัฒนาโครงสร้างพื้นฐาน รายการ ก่อสร้างถนนคอนกรีตเสริมเหล็ก ขนาดกว้าง 5 เมตร ยาว 20 เมตร หนา 0.15 เมตร รวมพื้นที่คอนกรีตไม่น้อยกว่า 100.00 ตารางเมตร พร้อมไฟฟ้าส่องสว่างบริเวณอาคารพิพิธภัณฑ์บ้านเรือนไทย หมู่ที่ 6 ตำบลไผ่ดำพัฒนา อำเภอวิเศษชัยชาญ จังหวัดอ่างทอง งบประมาณ 330,000 บาท (สามแสนสามหมื่นบาทถ้วน) ซึ่งเป็นกิจกรรมต่อยอดโครงการเดิม และให้อำเภอวิเศษชัยชาญ จัดทำรายละเอียดการขอใช้งบประมาณ และจัดหาตัวผู้รับจ้างโดยเร็ว

**2) งบดำเนินงาน** ขอดำเนินโครงการจำนวน 2 โครงการ 2 กิจกรรม 3 รายการ งบประมาณ 699,600 บาท (หกแสนเก้าหมื่นเก้าพันหกร้อยบาทถ้วน) คงเหลือ 540.31 บาท (ห้าร้อยสี่สิบบาทสามสิบเอ็ดสตางค์)

|  |  |  |  |
| --- | --- | --- | --- |
| **โครงการ/กิจกรรม/รายการ** | **งบประมาณ**  **(บาท)** | **หน่วยงานดำเนินการ** | **เหตุผล** |
| **1. โครงการส่งเสริมและพัฒนาการผลิตสินค้าเกษตรและผลิตภัณฑ์ชุมชน**  **สู่มาตรฐานสากล**  **กิจกรรมหลักที่ 1** พัฒนาปัจจัยพื้นฐาน  **1) รายการ** ส่งเสริมและพัฒนาฟาร์มตัวอย่างตามพระราชดำริในสมเด็จ  พระนางเจ้าสิริกิติ์ฯ พระบรมราชินีนาถ ตำบลสีบัวทอง อำเภอแสวงหา  จังหวัดอ่างทอง  **-** ก่อสร้างโรงกรองน้ำดื่ม RO  พร้อมวัสดุอุปกรณ์  (ค่าตอบแทนผู้ควบคุมงาน  จำนวน 132 วัน วันละ 300 บาท) | 39,600  (งบดำเนินงาน) | สำนักงานเกษตร  และสหกรณ์  จังหวัดอ่างทอง | ปีงบประมาณ พ.ศ. 2562 สำนักงานเกษตรและสหกรณ์จังหวัดอ่างทอง ได้รับจัดสรรให้ดำเนินการก่อสร้างโรงกรองน้ำดื่ม RO พร้อมวัสดุอุปกรณ์ จำนวน 1,200,000 บาท การดำเนินการจ้างตามระเบียบ ให้แต่งตั้งคณะกรรมการและผู้ควบคุมการก่อสร้าง สำนักงานเกษตรและสหกรณ์จังหวัดอ่างทองได้ขอความอนุเคราะห์ สำนักงานโยธาธิการและผังเมืองจังหวัดอ่างทอง สนับสนุนเจ้าหน้าที่ผู้มีความรู้ความสามารถ เป็นผู้ควบคุมงาน ซึ่งได้มอบหมายให้นายนิพนธ์ เฉลิมมุข นายช่างโยธาชำนาญงาน มาปฏิบัติหน้าที่ ในการควบคุมงานก่อสร้างโรงกรองน้ำดื่ม มีระยะเวลาดำเนินการ ตั้งแต่วันที่ 16 ม.ค. - 31 พ.ค. 2562 ทำให้ผู้ควบคุมงาน ต้องเดินทาง ไป-กลับ ระหว่าง อำเภอเมืองอ่างทอง และโครงการฟาร์มตัวอย่างฯ อำเภอแสวงหา ทุกวัน โดยใช้รถยนต์ส่วนตัว ตามกำหนดหลักเกณฑ์การเบิกจ่ายค่าตอบแทนบุคคลหรือคณะกรรมการ ผู้ควบคุมงานก่อสร้างในอัตราไม่เกิน 300 บาท/วัน/งาน แต่เนื่องจากสำนักงานเกษตรและสหกรณ์จังหวัดอ่างทอง ไม่ได้ตั้งงบประมาณในส่วนของค่าตอบแทนบุคคล หรือคณะกรรมการการซื้อ หรือการจ้างไว้ จึงมีความจำเป็นต้องขอสนับสนุนงบประมาณเหลือจ่ายจากงบพัฒนาจังหวัดอ่างทอง เพื่อเป็นค่าตอบแทนผู้ควบคุมงานก่อสร้าง ตามหนังสือกระทรวงการคลังที่ กค 0402.5/ว 85 ลงวันที่ 6 ก.ย. 2561 |

-14-

|  |  |  |  |
| --- | --- | --- | --- |
| **โครงการ/กิจกรรม/รายการ** | **งบประมาณ**  **(บาท)** | **หน่วยงานดำเนินการ** | **เหตุผล** |
| **กิจกรรมหลักที่ 4** พัฒนาช่องทางการตลาด  **2) รายการ** การพัฒนาศักยภาพและเพิ่มขีดความสามารถให้แก่เกษตรกร/ผู้ประกอบการผลิตภัณฑ์สินค้าปลอดภัย  - ประชาสัมพันธ์ส่งเสริมช่องทางการจำหน่ายสินค้าเกษตรและผลิตภัณฑ์ชุมชน | 410,000  (งบดำเนินงาน) | สำนักงานพาณิชย์จังหวัดอ่างทอง | จังหวัดอ่างทอง ได้กำหนดจัดกิจกรรมส่งเสริมการท่องเที่ยวของจังหวัด โดยในเดือนสิงหาคม 2562 มีงานสำคัญ ได้แก่ งาน “รำลึกประพาสต้นล้นเกล้าฯ รัชกาลที่ 5” จัดขึ้น ระหว่างวันที่ 6 - 12 สิงหาคม 2562 ประกอบกับมีแหล่งท่องเที่ยวทางวัฒนธรรมสำคัญมากมาย ได้แก่ วัดขุนอินทประมูล วัดป่าโมกวรวิหาร วัดไชโยวรวิหาร วัดม่วง อำเภอหมู่บ้านกลองตำบลเอกราช ศูนย์ตุ๊กตาชาววังบ้านบางเสด็จ รวมถึงการช๊อปชิมอาหารอร่อยปลอดภัย ตลาดต้องชมตลาดศาลเจ้าโรงทอง ตลาดต้องชมตลาดเทศบาลตำบล เกษไชโย และตลาดน้ำสามโก้ ซึ่งยังไม่เป็นที่รู้จักแพร่หลาย ดังนั้นเพื่อเป็นการสร้างการรับรู้ และประชาสัมพันธ์เชิญชวนนักท่องเที่ยว รวมถึงประชาชนชาวจังหวัดอ่างทองและจังหวัดใกล้เคียง ให้เดินทางมาท่องเที่ยวและจับจ่ายใช้สอยในจังหวัดอ่างทอง สำนักงานพาณิชย์จังหวัดอ่างทอง จึงขอรับการจัดสรรงบประมาณเพื่อจัดทำป้ายบิลบอร์ดประชาสัมพันธ์ ด้านการท่องเที่ยวจังหวัดอ่างทอง บริเวณทางด่วนมอเตอร์เวย์ กม.6 จากสนามบินสุวรรณภูมิมุ่งหน้าพระราม 9 พร้อมไฟฟ้าส่องสว่าง จำนวน 1 ป้ายโดยมีจะติดตั้งป้ายประชาสัมพันธ์เป็นระยะเวลา 30 วัน |
| **2. โครงการท่องเที่ยวเชิงวัฒนธรรมจังหวัดอ่างทอง**  **กิจกรรมหลักที่ 2 การพัฒนาผลิตภัณฑ์และกิจกรรมการท่องเที่ยว**  **3) รายการ** งานรำลึกประพาสต้นล้นเกล้ารัชกาลที่ 5 | 250,000  (งบดำเนินงาน) |  | ที่ทำการปกครองจังหวัดอ่างทอง ได้รับอนุมัติ โครงการท่องเที่ยวเชิงวัฒนธรรมจังหวัดอ่างทอง กิจกรรมงานรำลึกประพาสต้นล้นเกล้า รัชกาลที่ 5 งบประมาณ 500,000 บาท โดยกำหนดจัดงานขึ้นระหว่างวันที่ 6 – 12 กรกฎาคม 2562 ณ บริเวณหน้าศาลางกลางจังหวัดอ่างทอง ในงานดังกล่าวจะประกอบ ด้วยกิจกรรมหลายกิจกรรม เช่น พิธีบวงสรวงสิ่งศักดิ์สิทธิ์ พิธีเปิดงาน การประดับตกแต่งซุ้มไฟ อุโมงค์ เรือไฟ การแสดงนิทรรศการรำลึก รัชกาลที่ 5 รัชกาลที่ 9 และรัชกาลที่ 10 การแสดง/การประกวดร้องเพลง ของนักเรียน การแสดงโขน ลิเก ดนตรีสากล ดนตรี ออร์เคสตรา รำวงย้อนยุค การแข่งขันชกมวยไทย รวมทั้งจัดการแสดง และจำหน่ายสินค้าผลิตภัณฑ์ชุมชน/ ของดีประจำอำเภอ ซึ่งงบประมาณที่ได้รับอนุมัติไม่เพียงพอ จึงขอใช้งบประมาณเหลือจ่ายในการดำเนินกิจกรรมดังกล่าว |
| **รวม** | **699,600** |  |  |

-15-

หมายเหตุ 1. แผนงานบูรณาการฯ ไม่กระทบแผน แจ้ง สป.มท. เพื่อทราบ

2. หลักเกณฑ์ ก.บ.ภ. ไม่กระทบแผน (ต่อยอดโครงการเดิม) รายงาน อ.ก.บ.ภ. เพื่อทราบ

**เกษตรและสหกรณ์จังหวัดอ่างทอง** สำนักงานเกษตรและสหกรณ์จังหวัดอ่างทอง ขอใช้งบประมาณเหลือจ่ายจาก งบพัฒนาจังหวัดฯ เพื่อเป็นค่าตอบแทนและเป็นขวัญกำลังใจให้กับผู้ควบคุมงาน จากเดิม ขอใช้งบประมาณจำนวน 39,600 บาท (สามหมื่นเก้าพันหกร้อยบาทถ้วน) เปลี่ยนเป็น ขอใช้เพียง 19,600 บาท (หนึ่งหมื่นเก้าพันหกร้อยบาทถ้วน) และขอนำงบประมาณที่เหลือจำนวน 20,000 บาท (สองหมื่นบาทถ้วน) ให้ที่ทำการปกครองจังหวัดอ่างทอง เพื่อดำเนินโครงการท่องเที่ยวเชิงวัฒนธรรมจังหวัดอ่างทอง กิจกรรมหลักที่ 2 การพัฒนาผลิตภัณฑ์และกิจกรรมการท่องเที่ยว 3) รายการ งานรำลึกประพาสต้นล้นเกล้ารัชกาลที่ 5

**ประธาน** สอบถามคลังจังหวัดอ่างทอง ว่ากรณีนี้สามารถใช้งบประมาณได้หรือไม่ ตามระเบียบกระทรวงการคลัง

**คลังจังหวัดอ่างทอง** การใช้งบประมาณของโครงการงบพัฒนาจังหวัดฯ สามารถดำเนินการได้โดย อำนาจของผู้ว่าราชการจังหวัด กรณีนี้สามารถใช้งบประมาณได้และไม่ขัดต่อระเบียบกระทรวงการคลัง

**ผู้แทน แขวงทางหลวงชนบทอ่างทอง** ค่าตอบแทนสามารถให้เป็นขวัญกำลังใจแก่ผู้ควบคุมงานได้ แต่จะต้องเป็นลักษณะช่วยควบคุมงานให้ส่วนราชการอื่น แต่หากควบคุมงานในหน่วยงานของตนเองไม่สามารถเบิกได้ ตามระเบียบกระทรวงการคลัง

**มติที่ประชุม** เห็นชอบให้สำนักงานเกษตรและสหกรณ์จังหวัดอ่างทอง ใช้งบประมาณเหลือจ่าย เพื่อจ่ายเป็นค่าตอบแทนผู้ควบคุมงานในการก่อสร้างโรงกรองน้ำดื่ม RO ในกิจกรรม ส่งเสริมและพัฒนาฟาร์มตัวอย่าง ตามพระราชดำริในสมเด็จพระนางเจ้าสิริกิติ์ฯ พระบรมราชินีนาถ ตำบลสีบัวทอง อำเภอแสวงหา จังหวัดอ่างทอง จำนวน 19,600 บาท (หนึ่งหมื่นเก้าพันหกร้อยบาทถ้วน) และนำงบประมาณที่เหลือจำนวน 20,000 บาท (สองหมื่นบาทถ้วน) ไปรวม เพื่อจัดกิจกรรมงานรำลึกประพาสต้นล้นเกล้ารัชกาลที่ 5

**พาณิชย์จังหวัดอ่างทอง** ขอใช้งบประมาณเหลือจ่ายเพื่อเพิ่มช่องทางการประชาสัมพันธ์ โดยกำหนดติดตั้งป้ายประชาสัมพันธ์งานสำคัญของจังหวัดอ่างทอง เป็นระยะเวลา 30 วัน บริเวณทางด่วนมอเตอร์เวย์ กม.6 จากสนามบินสุวรรณภูมิมุ่งหน้าพระราม 9 พร้อมไฟฟ้าส่องสว่าง จำนวน 1 ป้าย

**ผอ.รมน.จว.อท.** โครงการในลักษณะนี้มีการประชาสัมพันธ์ผ่านทางสื่อทีวีหรือไม่

**ประธาน** การประชาสัมพันธ์ผ่านทีวีมีค่าใช้จ่ายที่ค่อนข้างสูง และระยะเวลาที่สั้น

**นายสมพงษ์ คงแช่มดี** เสนอให้ใช้ช่องทางการประชาสัมพันธ์ผ่านทาง Internet จะเป็นการใช้งบประมาณ ได้คุ้มค่ากว่า อาทิ ช่องทาง YouTube Line และ Facebook หรือให้ผู้ที่มีความเชี่ยวชาญ ด้านการประชาสัมพันธ์ของจังหวัดอ่างทอง จัดทำข้อมูลเพื่อส่งต่อทางสื่อ Internet

**ผู้แทน ประชาสัมพันธ์จังหวัดอ่างทอง** เสนอให้ผู้ที่มีความชำนาญด้านการประชาสัมพันธ์ หรือผลิตสื่อประชาสัมพันธ์ ทำแล้วแชร์ผ่านทาง YouTube และ Line จะมีความทั่วถึง และเกิดความคุ้มค่ากว่า

-16-

**ประธาน** ให้สำนักงานพาณิชย์จังหวัดอ่างทอง ทบทวนการขอใช้งบประมาณเหลือจ่าย

**พาณิชย์จังหวัดอ่างทอง** ขอใช้งบประมาณเหลือจ่ายเพื่อดำเนินโครงการส่งเสริมและพัฒนาการผลิตสินค้าเกษตรและผลิตภัณฑ์ชุมชนสู่มาตรฐานสากลกิจกรรมหลักที่ 4 พัฒนาช่องทางการตลาด 1.3 รายการ การพัฒนาศักยภาพและเพิ่มขีดความสามารถให้แก่เกษตรกร/ผู้ประกอบการผลิตภัณฑ์สินค้าปลอดภัยงบประมาณ 410,000 บาท (สี่แสนหนึ่งหมื่นบาทถ้วน) (งบดำเนินงาน)

**มติที่ประชุม**  เห็นชอบให้สำนักงานพาณิชย์จังหวัดอ่างทอง ใช้งบประมาณเหลือจ่ายในการดำเนินกิจกรรมส่งเสริมการจำหน่ายเพื่อขยายช่องทางการตลาด และกระตุ้นการบริโภค งบประมาณ 410,000 บาท (สี่แสนหนึ่งหมื่นบาทถ้วน) ซึ่งเป็นกิจกรรมต่อยอดโครงการเดิม และให้สำนักงานพาณิชย์จังหวัดอ่างทอง จัดทำรายละเอียดการขอใช้งบประมาณเสนอขออนุมัติต่อผู้ว่าราชการจังหวัดอ่างทองโดยเร็ว

**ปลัดจังหวัดอ่างทอง**  ที่ทำการปกครองจังหวัดอ่างทอง ได้รับอนุมัติงบประมาณเพื่อดำเนินโครงการท่องเที่ยวเชิงวัฒนธรรมจังหวัดอ่างทอง กิจกรรม งานรำลึกประพาสต้นล้นเกล้า รัชกาลที่ 5 งบประมาณ 500,000 บาท โดยกำหนดจัดงานขึ้นระหว่างวันที่ 6 – 12 กรกฎาคม 2562 ณ บริเวณหน้าศาลางกลางจังหวัดอ่างทอง ซึ่งในปีนี้ได้จัดให้มีงานทั้งสิ้น 7 วัน จึงทำให้งบประมาณที่ได้รับการจัดสรรไม่เพียงพอ ประกอบกับกิจกรรมที่จะจัดขึ้นมีหลายรายการ อาทิ มวยลิเก น้ำพุดนตรี จึงขอใช้งบประมาณเหลือจ่ายจำนวน 250,000 บาท (สองแสนห้าหมื่นบาทถ้วน) และได้รับความอนุเคราะห์จากสำนักงานเกษตรและสหกรณ์จังหวัดอ่างทอง เพิ่มงบประมาณให้อีก 20,000 บาท (สองหมื่นบาทถ้วน) รวมขอใช้งบประมาณทั้งสิ้น 270,000 บาท (สองแสนเจ็ดหมื่นบาทถ้วน)

**นายสมพงษ์ คงแช่มดี** เสนอให้มีการจัดทำใบประกาศนียบัตร มอบให้ผู้ที่เข้าร่วมกิจกรรมพร้อมเงินรางวัล

**มติที่ประชุม** เห็นชอบให้ที่ทำการปกครองจังหวัดอ่างทอง ใช้งบประมาณเหลือจ่ายเพื่อดำเนินโครงการท่องเที่ยวเชิงวัฒนธรรมจังหวัดอ่างทอง กิจกรรม งานรำลึกประพาสต้นล้นเกล้า รัชกาลที่ 5 งบประมาณ 270,000 บาท (สองแสนเจ็ดหมื่นบาทถ้วน) ซึ่งเป็นกิจกรรมต่อยอดโครงการเดิม และให้ที่ทำการปกครองจังหวัดอ่างทองจัดทำรายละเอียดการขอใช้งบประมาณเสนอขออนุมัติต่อผู้ว่าราชการจังหวัดอ่างทองโดยเร็ว

**ระเบียบวาระที่ 5 เรื่องอื่นๆ**

**การเสนอขอใช้งบประมาณเหลือจ่าย ของโครงการพัฒนากลุ่มจังหวัดฯ ประจำปีงบประมาณ พ.ศ. 2562**

**หัวหน้าสำนักงานจังหวัดอ่างทอง** จังหวัดอ่างทอง ได้รับการจัดสรรงบประมาณโครงการพัฒนากลุ่มจังหวัดฯ ประจำปีงบประมาณ พ.ศ.2562 จำนวน 3 โครงการ งบประมาณรวม 70,979,000 บาท (เจ็ดสิบล้านเก้าแสนเจ็ดหมื่นเก้าพันบาทถ้วน) โดยเบิกจ่ายงบประมาณแล้วเสร็จ จำนวน 2 โครงการ พบว่ามีงบประมาณเหลือจ่ายจำนวน 3,786,099 บาท (สามล้านเจ็ดแสน แปดหมื่นหกพันเก้าสิบเก้าบาทถ้วน)

-17-

จังหวัดอ่างทอง จึงขอใช้เงินเหลือจ่ายในการดำเนินโครงการ จำนวน 2 กิจกรรม ดังนี้

1) โครงการพัฒนาปรับปรุงสิ่งอำนวยความสะดวกความปลอดภัยและฟื้นฟู แหล่งท่องเที่ยวประวัติศาสตร์ วัฒนธรรม และท่องเที่ยววิถีชุมชนลุ่มแม่น้ำเจ้าพระยาป่าสัก กิจกรรมหลัก พัฒนาฟื้นฟูแหล่งท่องเที่ยว รายการ ก่อสร้างโดมอเนกประสงค์ (บริเวณพิพิธภัณฑ์บ้านเรือนไทย) งบประมาณ 2,000,000 บาท (สองล้านบาทถ้วน) (Y2) อำเภอวิเศษชัยชาญ หน่วยงานดำเนินการ

2.2 2) โครงการเพิ่มศักยภาพการบริหารจัดการทรัพยากรน้ำแบบบูรณาการกลุ่มจังหวัดภาคกลางตอนบน กิจกรรมหลัก ก่อสร้าง/ปรับปรุงระบบป้องกันน้ำท่วมพื้นที่ชุมชน/ เขื่อนป้องกันตลิ่ง รายการ อาคารป้องกันตลิ่ง หน้าวัดวังน้ำเย็น ตำบลวังน้ำเย็น อำเภอแสวงหา จังหวัดอ่างทอง งบประมาณ 1,700,000 บาท (หนึ่งล้านเจ็ดแสนบาทถ้วน) (ต่อยอดโครงการเดิม) โครงการชลประทานอ่างทอง หน่วยงานดำเนินการ

**นายชูศักดิ์ ศรีราชา** เสนอให้รักษาแหล่งท่องเที่ยวทางประวัติศาสตร์ หากมีโครงการปรับปรุงพิพิธภัณฑ์  
บ้านทรงไทย เป็นลักษณะโดมความเป็นไทยจะหายไปหมด อาทิ โดมวัดป่าโมกวรวิหาร จึงขอให้ส่วนราชการช่วยพิจารณาสถาปัตยกรรม ให้มีลักษณะและรูปแบบที่คล้ายกัน

**นายสมพงษ์ คงแช่มดี** เห็นด้วยกับการนำงบประมาณเหลือจ่ายมาใช้ในการปรับปรุงโดมอเนกประสงค์  
 (บริเวณพิพิธภัณฑ์บ้านเรือนไทย)แต่เสนอให้องค์การบริหารส่วนตำบลไผ่ดำพัฒนา ทบทวน  
 รูปแบบงานก่อสร้างใหม่ให้มีความกลมกลืนกับบ้านทรงไทย

**มติที่ประชุม** รับทราบและขอให้องค์การบริหารส่วนตำบล

**เลิกประชุมเวลา** 14.30 น.

(ลงชื่อ) จดรายงานการประชุม

(นางสุธีรา พรภักดีเทวะนุกูล)

พนักงานวิเคราะห์นโยบายและแผน

(ลงชื่อ) ผู้ตรวจรายงานการประชุม

นายสุณิชย์ มะลิทอง

นักวิเคราะห์นโยบายและแผนปฏิบัติการ